Liv Dommersnes

Liv Dommersnes (tidligere Liv Strømsted; født 28. september 1922 i Oslo, død 6. april 2014 samme sted) var en norsk skuespiller, diktoppleser og statsstipendiat.

Hun var elev av teatersjef Bjørn Bjørnson (1859–1942) og debuterte på Nationaltheatret i Bjørnsons siste oppsetning av Geografi og Kærlighed av faren Bjørnstjerne Bjørnson. Hun var ansatt der 1941–45, 1949–62 og fra 1985 til pensjonsalderen. For øvrig spilte hun ved Studioteatret 1945–49, Edderkoppen 1962–63 og Oslo Nye Teater 1964–65. I perioden 1965–85 arbeidet hun hovedsakelig som tolker av lyrikk.

Dommersnes ble statsstipendiat i 1984, mottok Oslo bys kunstnerpris i 1985, Herman Wildenveys Poesipris i 1999 og Anders Jahres kulturpris i 2000. Hun ble utnevnt til ridder av 1. klasse av St. Olavs Orden i 2000. Dommersnes var medlem av Det Norske Akademi for Språk og Litteratur.

I 2001 utga hun erindringsboken Alt har sin tid.

 Familie og personlige forhold 
Hun var datter av Jørgen Andreas Strømsted (1891–1942) og Signe Beatrice Hansen (1893–1984).  Faren drev butikk.Liv Dommersnes i Norsk biografisk leksikon.  I 1945 giftet hun seg med skuespiller Jens Bolling (1915–92).  Sønnen Svein Bolling (født 1948) ble en anerkjent maler. De skilte seg i 1952, og hun var i et forhold med forfatteren Johan Borgen (1902–79) og samboer med skuespilleren Olafr Havrevold (1895–1972).Harriet Eide, Jeg var gal av kjærlighet i Dagbladet den 26. august 2001  Så giftet hun seg i 1968 med overlege Ivar Dommersnes (1913–94) og flyttet til Stavanger.

 Referanser 

 Eksterne lenker 



Kategori:Statsstipendiater
Kategori:Riddere av 1. klasse av St. Olavs Orden
Kategori:Anders Jahres Kulturpris
Kategori:Norske skuespillere
Kategori:Medlemmer av Det Norske Akademi
Kategori:Norske forfattere av erindringsbøker
Kategori:Personer begravet på Vestre gravlund
Kategori:Personer fra Oslo